ข้อบัญญัติองค์การบริหารส่วนตำบลเทพกระษัตรีข้อบัญญัติองค์การบริหารส่วนตำบลเทพกระษัตรีเรื่องกำหนดจำนวนที่จอดรถยนต์และรถจักรยานยนต์ของอาคารบางชนิดหรือบางประเภทลักษณะและขนาดของที่จอดรถยนต์รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๘ อาศัยอำนาจตามความในมาตรา ๑๐ (๑) และมาตรา ๑๐ (๒)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลเทพกระษัตรีโดยความเห็นชอบของสภาองค์การบริหารส่วนตำบลเทพกระษัตรี ผู้ว่าราชการจังหวัดภูเก็ต คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเทพกระษัตรี เรื่องกำหนดจำนวนที่จอดรถยนต์และรถจักรยานยนต์ของอาคารบางชนิดหรือบางประเภทลักษณะและขนาดของที่จอดรถยนต์ รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๘ข้อ ๒ ข้อบัญญัตินี้ใช้บังคับในเขตองค์การบริหารส่วนตำบลเทพกระษัตรีอำเภอถลาง จังหวัดภูเก็ตข้อ ๓[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้กำหนดประเภทของอาคารซึ่งต้องมีที่จอดรถที่กลับรถ และทางเข้าออกของรถไว้ ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงาน อาคารขนาดใหญ่ห้องโถงของภัตตาคาร หรืออาคารขนาดใหญ่ ที่มีลักษณะตามที่กำหนดในข้อ ๒แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒) โรงแรมตามกฎหมายว่าด้วยโรงแรม ที่มีห้องพักตั้งแต่ ๓๐ ห้องขึ้นไป(๓) อาคารชุดตามกฎหมายว่าด้วยอาคารชุด(๔) อาคารอยู่อาศัยรวม(๕) ห้องโถงของโรงแรมตาม (๒)ข้อ ๕ จำนวนที่จอดรถต้องจัดให้มีตามกำหนด ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานและห้องโถงของภัตตาคาร หรืออาคารขนาดใหญ่ต้องจัดให้มีจำนวนที่จอดรถยนต์ตามที่กำหนดในข้อ๓ (๒) (ก) (ง) (จ) (ฉ) และ (ช) แห่งกฎกระทรวง ฉบับที่ ๗ (พ.ศ. ๒๕๑๗)ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙(๒) โรงแรมที่มีห้องพักไม่เกิน ๑๐๐ ห้องให้มีที่จอดรถยนต์ไม่น้อยกว่า ๕ คัน สำหรับห้องพัก ๓๐ ห้องแรก ส่วนที่เกิน ๓๐ ห้องให้คิดอัตรา ๑ คันต่อ ๑๐ ห้อง เศษของ ๑๐ ห้อง ให้คิดเป็น ๑๐ ห้องโรงแรมที่มีห้องพักเกิน ๑๐๐ ห้อง ให้มีที่จอดรถยนต์ตามอัตราที่กำหนดในวรรคหนึ่ง สำหรับห้องพัก๑๐๐ ห้องแรก ส่วนที่เกิน ๑๐๐ ห้อง ให้คิดอัตรา ๑ คันต่อ ๑๕ ห้อง เศษของ ๑๕ ห้องให้คิดเป็น ๑๕ ห้อง(๓) อาคารชุดตามกฎหมายว่าด้วยอาคารชุด ให้มีที่จอดรถยนต์ไม่น้อยกว่า๑ คันต่อ ๒ ห้องชุด เศษของ ๒ ห้องชุด ให้คิดเป็น ๒ ห้องชุด(๔) อาคารอยู่อาศัยรวม ให้มีที่จอดรถไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๕) ห้องโถงของโรงแรมตามข้อ ๔ (๕) ให้มีที่จอดรถยนต์ไม่น้อยกว่า ๑คันต่อพื้นที่ห้องโถง ๓๐ ตารางเมตร เศษของ ๓๐ ตารางเมตร ให้คิดเป็น ๓๐ ตารางเมตร(๖) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คัน ต่อพื้นที่อาคาร ๑๒๐ ตารางเมตร เศษของ ๑๒๐ตารางเมตร ให้คิดเป็น ๑๒๐ ตารางเมตร ทั้งนี้ ให้ถือที่จอดรถยนต์จำนวนที่มากกว่าเป็นเกณฑ์อาคารขนาดใหญ่ที่มีลักษณะเป็นตึกแถวสูงไม่เกินสี่ชั้นต้องมีที่จอดรถยนต์อยู่ภายนอกอาคารหรืออยู่ห้องใต้ดินของอาคารไม่น้อยกว่า ๑ คันต่อ๒ ห้องอาคารขนาดใหญ่ตามวรรคหนึ่ง ต้องจัดให้มีที่จอดรถจักรยานยนต์ด้วยโดยจำนวนที่จอดรถจักรยานยนต์ให้คำนวณจากพื้นที่ร้อยละสิบของพื้นที่จอดรถยนต์ทั้งหมดตามที่กำหนดในข้อบัญญัตินี้โดยที่จอดรถจักรยายนต์หนึ่งคันต้องเป็นพื้นที่สี่เหลี่ยมผืนผ้ากว้างไม่น้อยกว่า๑.๕๐ เมตร ยาวไม่น้อยกว่า ๒.๕๐ เมตรข้อ ๖ ลักษณะและขนาดของที่จอดรถยนต์ที่กลับรถยนต์ และทางเข้าออกของรถยนต์ สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ และกฎกระทรวง ฉบับที่ ๔๑ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๗ อาคารที่มีอยู่ก่อนแล้วหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามข้อบัญญัตินี้ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริการส่วนตำบลเทพกระษัตรีรักษาการตามข้อบัญญัตินี้ประกาศณ วันที่ ๙ มิถุนายน พ.ศ. ๒๕๕๘ว่าที่ร้อยตรีสมภพ ก้อนแก้วนายกองค์การบริการส่วนตำบลเทพกระษัตรีปริยานุช/ผู้จัดทำ๙ กรกฎาคม ๒๕๕๘ปุณิกา/ผู้ตรวจ๒๐ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๕ ง/หน้า ๑๑/๖ กรกฎาคม ๒๕๕๘